Κατάλογος αρχηγών κράτους της Ελλάδας

Αυτός είναι ένας κατάλογος των αρχηγών κράτους του σύγχρονου ελληνικού κράτους, από την ίδρυσή του κατά την Ελληνική Επανάσταση μέχρι σήμερα.

Πρώτη Ελληνική Δημοκρατία (1822–1832)
Η λεγόμενη από ορισμένους Α΄ Ελληνική Δημοκρατία, είναι ένας ιστοριοηραφικός, συμβατικός όρος για το προσωρινό ελληνικό κράτος κατά τη διάρκεια της Ελληνικής Επανάστασης. Κατά την Προσωρινή Διοίκηση της Ελλάδος και της Ελληνικής Πολιτείας, με εξαίρεση του κυβερνήτες Ιωάννη και Αυγουστίνο Καποδίστρια, δεν υπήρχε το αξίωμα του Αρχηγού του Ελληνικού κράτους. Τα πρόσωπα αυτά ήταν επικεφαλής της Εκτελεστικής Εξουσίας, είτε ως πρόεδροι του Εκτελεστικού σώματος, είτε ως πρόεδροι και μέλη κάποιας Διοικητικής Επιτροπής της Ελλάδος.

Ελληνική Πολιτεία (1827–1832)

Βασίλειο της Ελλάδας (1832–1924)

Οίκος του Βίττελσμπαχ (1832–1862)
Η Σύσκεψη του Λονδίνου του 1832 ήταν μια διεθνής σύσκεψη που συστάθηκε για να εγκαθιδρύσει μια σταθερή κυβέρνηση στην Ελλάδα. Η διαπραγματεύσεις μεταξύ των τριών Μεγάλων Δυνάμεων (Ηνωμένο Βασίλειο, Γαλλία, Ρωσία) κατέληξαν στην δημιουργία του Βασιλείου της Ελλάδας υπό Πρίγκιπα της Βαυαρίας. Η αποφάσεις επικυρώθηκαν με τη Συνθήκη της Κωνσταντινούπολης αργότερα την ίδια χρονιά.

Το συμβούλιο πρόσφερε το θρόνο στο Βαυαρό Πρίγκιπα Όθωνα. Εγκαθίδρυσαν επίσης και τη γραμμή διαδοχής, κατά την οποία το στέμμα θα περνούσε στους απογόνους του Όθωνα, ή στους νεώτερους αδελφούς τους αν δεν αποκτούσε απογόνους. Αποφασίστηκε επίσης ότι σε καμία περίπτωση δεν θα πραγματοποιούταν προσωπική ένωση των στεμμάτων της Ελλάδας και της Βαυαρίας.

Από τις 6 Φεβρουάριου 1833 - ημερομηνία άφιξης του Όθωνα στην Ελλάδα - μέχρι την 1 Ιουνίου 1835, οπότε ενηλικιώθηκε ο Όθωνας, την εξουσία ασκούσε τριμελής αντιβασιλεία με επικεφαλής τον Γιόζεφ φον Άρμανσπεργκ.

Οίκος του Γκλύξμπουργκ (1863–1924)
Τον Οκτώβριο του 1862 ο Όθων εκθρονίστηκε με λαϊκή εξέγερση, αλλά ενώ οι Έλληνες απέρριψαν τον Όθωνα, δεν φαίνονταν αντίθετοι στην ιδέα της βασιλείας γενικά. Πολλοί Έλληνες επιδιώκοντας στενότερους δεσμούς με την κατ’ εξοχήν παγκόσμια δύναμη της Μεγάλης Βρετανίας, υποστήριξαν την ιδέα βασιλιάς της Ελλάδας να γίνει ο Πρίγκιπας Αλφρέδος, δευτερότοκος γιος της Βασίλισσας Βικτορίας και του Πρίγκιπα Αλβέρτου. Ο Υπουργός Εξωτερικών της Αγγλίας Υποκόμης Πάλμερστον πίστευε ότι Έλληνες "αδημονούσαν για την αύξηση της επικράτειάς τους", ελπίζοντας ότι επιλογή του Αλφρέδου θα είχε ως αποτέλεσμα την ενσωμάτωση των Επτανήσων στο Βασίλειο της Ελλάδας, τα οποία τότε ήταν Βρετανικό προτεκτοράτο.

Όμως, η Σύσκεψη του Λονδίνου του 1832 είχε απαγορεύσει στις βασιλικές οικογένειες των Μεγάλων Δυνάμεων να αποδεχτούν το στέμμα της Ελλάδας, και σε κάθε περίπτωση, η Βικτορία ήταν σθεναρά εναντίον της ιδέας. Παρόλ’ αυτά οι Έλληνες επέμεναν να γίνει δημοψήφισμα για το θέμα του αρχηγού του κράτους το Νοέμβριο του 1862, το οποίο ήταν και το πρώτο δημοψήφισμα που έγινε στην Ελλάδα.

Ο Πρίγκιπας Αλφρέδος αρνήθηκε το θρόνο, και ο Πρίγκιπας Γουλιέλμος της Δανίας εκλέχτηκε από την Εθνοσυνέλευση για να γίνει ο Βασιλιάς των Ελλήνων, Γεώργιος Α΄ της Ελλάδας ο οποίος έφθασε στην Αθήνα και ορκίστηκε επίσημα στις 30 Οκτωβρίου 1863.

Δεύτερη Ελληνική Δημοκρατία (1924–1935)
Η Δεύτερη Ελληνική Δημοκρατία ήταν κοινοβουλευτική δημοκρατία που ανακηρύχθηκε στις 25 Μαρτίου 1924, και επικυρώθηκε με το δημοψήφισμα για την κατάργηση της Μοναρχίας. Το διάστημα από τις 19 Δεκεμβρίου, ημερομηνία αναγκαστικής αναχώρησης του Βασιλέα στο εξωτερικό, έως τις 24 Μαρτίου, ασκούσε την αντιβασιλεία ο ναύαρχος Παύλος Κουντουριώτης. Η Δεύτερη Ελληνική Δημοκρατία καταργήθηκε με το δημοψήφισμα για την μοναρχία του 1935. Ο Κουντουριώτης αρχικά διατήρησε τον τίτλο του Αντιβασιλέα (παρά τη μετονομασία του κράτους σε Ελληνική Πολιτεία), μέχρι τα μέσα του Μαρτίου, όταν και ονομάστηκε Κυβερνήτης. Ονομάστηκε Πρόεδρος της Δημοκρατίας με σχετικό ψήφισμα της Δ΄ Συντακτικής Συνέλευσης στις 24 Μαΐου, όταν και το κράτος μετονομάστηκε σε Ελληνική Δημοκρατία.

Βασίλειο της Ελλάδας (1935–1973)

Οίκος του Γκλύξμπουργκ (1935–1973)
Στις 10 Οκτωβρίου 1935 ο  Γεώργιος Κονδύλης με κίνημα κατάργησε την προεδρική δημοκρατία και μετά την διεξαγωγή νόθου δημοψηφίσματος τον Νοέμβριο, επανεγκατέστησε την βασιλευομένη δημοκρατία. Ο ίδιος ανέλαβε την αντιβασιλεια μεχρι τις 25 Νοεμβρίου, ημερομηνία κατά την οποία επέστρεψε ο Γεώργιος β'.

Ελληνική Δημοκρατία υπό την Χούντα των Συνταγματαρχών (1973–1974)
Την 1η Ιουνίου 1973 η χούντα κατάργησε τη μοναρχία και την αντικατέστησε με προεδρευομένη δημοκρατία. Η κατάργηση της μοναρχίας εγκρίθηκε με το δημοψήφισμα που έγινε στις 29 Ιουλίου 1973.

Τρίτη Ελληνική Δημοκρατία (1974–σήμερα)
Στις 24 Ιουλίου του 1974 η Χούντα των Συνταγματαρχών ανατράπηκε και η δημοκρατία αποκαταστάθηκε. Διεξήχθη και δεύτερο δημοψήφισμα στις 8 Δεκεμβρίου 1974, που επιβεβαίωσε την κατάργηση της μοναρχίας και την καθιέρωση της παρούσας κοινοβουλευτικής δημοκρατίας, με τον Πρόεδρο της Ελληνικής Δημοκρατίας ως αρχηγό του κράτους. 

Μέχρι την εκλογή Προέδρου από τη Βουλή, στο θώκο παρέμεινε ο Φαίδων Γκιζίκης, ενώ προσωρινός Πρόεδρος της Δημοκρατίας, μέχρι την ψήφιση νέου Συντάγματος εξελέγη ο Μιχαήλ Στασινόπουλος. Πρώτος με βάση τις διατάξεις του Συντάγματος του 1974 εκλεγείς Πρόεδρος υπήρξε ο Κωνσταντίνος Τσάτσος. Πρώτος Πρόεδρος με απομειωμένες αρμοδιότητες υπήρξε ο Χρήστος Σαρτζετάκης, που διαδέχθηκε τον μόνο μέχρι σήμερα διατελέσαντα αναπληρωτή πρόεδρο Ιωάννη Αλευρά.

Ζώντες Πρώην Αρχηγοί Κράτους

Τίτλοι του Αρχηγού Κράτους της Ελλάδας

Δείτε επίσης
 Πολιτικό σύστημα της Ελλάδας
 Κατάλογος Βασιλέων της Ελλάδας
 Κατάλογος αντιβασιλέων της Ελλάδας
Κατάλογος Πρωθυπουργών της Ελλάδας
 Κατάλογος Προέδρων της Ελληνικής Δημοκρατίας
Κατάλογος Αρχηγών της Εκτελεστικής Εξουσίας 1822-1832

Παραπομπές

Εξωτερικοί σύνδεσμοι

 List of Greek heads of state and government
 The President of the Hellenic Republic
 Greek Royal Family

Πολιτική της Ελλάδας
Κατάλογοι που αφορούν την Ελλάδα
Ελλαδα